b'\n_START_ARTICLE_\nDesignskolen Kolding\n_START_SECTION_\nUddannelsen\n_START_PARAGRAPH_\nUddannelsen er opdelt i en tre-\xc3\xa5rig bacheloruddannelse og en to-\xc3\xa5rig kandidatuddannelse og tilbyder desuden Ph.d.-uddannelse og efteruddannelsesforl\xc3\xb8b._NEWLINE_Herudover udbyder skolen i samarbejde med Syddansk Universitet en kandidatuddannelse i Designledelse (ans\xc3\xb8gning sker til SDU) og er v\xc3\xa6rt for Copenhagen Institute of Interaction Designs (CIID) masteruddannelse i interaktionsdesign.\n_START_SECTION_\nHistorie\n_START_PARAGRAPH_\nDesignskolen Kolding blev grundlagt i 1967 som en del af Teknisk Skole i Kolding. Senere blev skolen selvst\xc3\xa6ndig og skiftede navn til Kunsth\xc3\xa5ndv\xc3\xa6rkerskolen i Kolding. I 1998 skiftede skolen navn til Designskolen Kolding. Skolen fik i 2010 universitetsstatus.'